Η ***Record*** είναι πορτογαλική αθλητική εφημερίδα, ιδρυθείσα από τον Μανουέλ Ντίας, με εκδοτική έδρα τη Λισαβόνα. Παρά το γεγονός πως ασχολείται με την πλειονότητα των αθλημάτων, ωστόσο, το ποδόσφαιρο αποτελεί το κύριο αντικείμενο ενασχόλησής της, ενώ, επίσης, αποτελεί σχεδόν το μοναδικό άθλημα το οποίο προβάλλεται στο εξώφυλλό της.

Ιστορία
-------

Η *Record* ιδρύθηκε από τον Μανουέλ Ντίας. Ο Ντίας ήταν εφημεριδοπώλης, παράλληλα με την σταδιοδρομία του ως αθλητής. Ο Ντίας συμμετείχε στους Θερινούς Ολυμπιακούς Αγώνες του 1936 στο Βερολίνο της Γερμανίας. Το 1949, ο Ντίας συμμετείχε στο εθνικό λαχείο της Πορτογαλίας, κερδίζοντας 40 κόντος. Ο ντίας χρησιμοποίησε, στη συνέχεια, το συγκεκριμένο ποσό για την ίδρυση της εφημερίδας *Record*. Η πρώτη έκδοση της εφημερίδας δημοσιεύτηκε στις 26 Νοεμβρίου 1949, ενώ πωλείτο σε εβδομαδιαία συχνότητα. Κατά τη διάρκεια της ιστορίας της, η *Record* αντιμετώπισε δύσκολες στιγμές, μεταξύ άλλων, μεταβαλλόμενη από ιδιωτικοποιημένη εταιρεία σε εισηγμένη στο χρηματιστήριο.

Προ της Επανάστασης των Γαρυφάλλων, η *Record* ανήκε στην τράπεζα Banco Borges & Irmão. Στη συνέχεια, μετά το πέρας της επανάστασης, κρατικοποιήθηκε.

Το 1988, η *Record* ιδιωτικοποιήθηκε και εξαγοράστηκε από την εταιρεία Projectos e Estudos de Imprensa (PEI), η οποία, επίσης, κατέστη ιδιοκτήτης της εφημερίδας *Diário Popular*, κατά τη διάρκεια της αμέσως επόμενης χρονιάς. Επικεφαλής της εταιρείας ήταν ο Πέντρο Σαντάνα Λόπες, ο οποίος ήταν μέλος του Σοσιαλδημοκρατικού Κόμματος. Κατά τη διάρκεια της δεκαετίας του 1990, η *Record* ξεκίνησε να εκδίδεται σε καθημερινή βάση, από Δευτέρα έως Κυριακή, ενώ η εφημερίδα εξαγοράστηκε από την εταιρεία Μέσων Μαζικής Ενημέρωσης Cofina. Το 2005, η *Record* προχώρησε στη δημιουργία ενός βραβείου γνωστού ως «Βραβείο Αρτούρ Αγκοστίνιο», εις μνήμην του Αρτούρ Αγκοστίνιο, το οποίο απονέμεται στο πρόσωπο της χρονιάς σε επίπεδο αθλητισμού.

Κυκλοφορία
----------

Το 2007, η *Record* ήταν η τρίτη σε επίπεδο πωλήσεων πορτογαλική εφημερίδα, με κυκλοφορία της τάξεως των 74.000 αντιτύπων. Η εφημερίδα ισχυριζόταν πως ήταν η σημαντικότερη σε πωλήσεις πορτογαλική εφημερίδα, με κυκλοφορία της τάξεως των 62.245 αντιτύπων, το 2011, καθώς και πως διέθετε την κορυφαία ιστοσελίδα μεταξύ των πορτογαλικών αθλητικών εφημερίδων, με 216 εκατομμύρια αναγνώσεις καταγεγραμμένες τον Μάιο του 2012. Κατά την περίοδο μεταξύ Σεπτεμβρίου και Οκτωβρίου 2013, η εφημερίδα είχε κυκλοφορία της τάξεως των 50.886 αντιτύπων.

Ομάδα της Χρονιάς
-----------------

Από το 2012, η *Record* διοργανώνει το βραβείο της *Ομάδας της Χρονιάς*, το οποίο απονέμεται στους κορυφαίους έντεκα παίκτες του ημερολογιακού έτους της Πριμέιρα Λίγκα.

Παραπομπές
----------

1. 1 2 3 4 5 6  (Πορτογαλικά) «Record – A história». *Record*. Αρχειοθετήθηκε από το πρωτότυπο στις 9 Οκτωβρίου 2015. Ανακτήθηκε στις 18 Σεπτεμβρίου 2019.
2. 1 2  (Αγγλικά) Helena Sousa (1994). «Portuguese Media: New Forms of Concentration» (Conference paper). *Πανεπιστήμιο του Μίνιο*. Ανακτήθηκε στις 24 Ιανουαρίου 2015.
3. 1 2  (Αγγλικά) Nelson Michaud· Howard M. Hensel (28 Απριλίου 2013). *Global Media Perspectives on the Crisis in Panama*. Ashgate Publishing, Ltd. σελ. 224. ISBN 978-1-4094-7642-9. Ανακτήθηκε στις 24 Ιανουαρίου 2015.
4. 1 2  (Αγγλικά) «Portuguese Media». *BPI Equity*. 5 Μαρτίου 2014. Ανακτήθηκε στις 2 Φεβρουαρίου 2015.
5. ↑  (Αγγλικά) «Battle for Media Assets Heats Up As BPI-Cofina Raises Bid for Investec». *The Wall Street Journal* (Λισαβόνα). 2 Σεπτεμβρίου 1999.. Ανακτήθηκε στις 11 Απριλίου 2015.
6. ↑  (Αγγλικά) Anne Austin· και άλλοι. (2008). «Western Europe Market and Media Fact» (PDF). *ZenithOptimedia*. Αρχειοθετήθηκε από το πρωτότυπο (PDF) στις 5 Φεβρουαρίου 2015. Ανακτήθηκε στις 11 Απριλίου 2015.
7. ↑  (Πορτογαλικά) «Record elege o onze de 2012». *Record*. 1 Ιανουαρίου 2013. Αρχειοθετήθηκε από το πρωτότυπο στις 1 Ιανουαρίου 2013.. Ανακτήθηκε στις 1 Ιανουαρίου 2013.

Εξωτερικοί Σύνδεσμοι
--------------------

* Επίσημη ιστοσελίδα της *Record*